RegioJet

**RegioJet** estas privata fervoja kompanio en Ĉeĥio kaj Slovakio. La kompanio estis fondita en jaro 2009 kiel filina kompanio de Student Agency kaj temas pri akcia kompanio.eta|Emblemo de RegioJet|250raeta|300ra|Nuntempa trajno de RegioJet: lokomotivo kaj eks-aŭstraj vagonoj

## Persona transporto 
### Transporto en Ĉeĥio 
#### Flava printempo je fervojo en 2010 
[Siemens Desiro Classic pruntedonita de [Alpha Trains|eta|250ra|dekstra]]Post sukceso en busa transporto, kie Student Agency ofertis ĝis tiu tempo ne konatajn servojn por vojaĝantoj (kiel senpaga interreto, senpagaj gazetoj kaj ankaŭ senpaga teo aŭ kafo), volis Student Agency ankaŭ oferti tiujn similajn servojn en trajna transporto. Aperis kritikoj, ke Student Agency volas nur plej interesan vojon inter Prago kaj Ostrava. Student Agency ofertis ankaŭ al regionestroj de regionoj de Ĉeĥio, sed sen sukceso. Je la 24-a de aprilo 2010 tamen ekvojaĝis unua propagacia trajno de Student Agency dum aranĝo *Flava printempo je fervojo*. Unue estis propagaciaj trajnoj en regiono Ústí nad Labem, poste en regiono Olomouc, poste sekvis prezentadoj en sudmoravia regiono. De la 5-a de junio 2010 ĝis la 31-a de julio 2010 estis regulaj konektoj inter Plzeň kaj Domažlice

#### Inter Prago kaj Ostrava 
De la 7-a septembro 2011 oni povis aĉeti biletojn por trajnoj de RegioJet,, kiuj estis oficiale lanĉitaj la 26-a septembro 2011. De tiu tago ofertis Regiojet trifoje dum tago trajnan konekton inter Prago kaj Havířov (de la 31-a de oktobro 2011 RegioJet aldonis novan konekton, do sume nun estis kvar trajnoj). De la 1-a de septembro 2012 RegioJet havis entute 9 konektojn inter Prago kaj Havířov dum labortagoj. Temas ja ne pri direkta trajno, haltejoj estis en jenaj urboj (en direkto de Prago):
* Prago, ĉefstacidomo
* Praha - Libeň
* Pardubice, ĉefstacidomo-
* Ústí nad Orlicí
* Zábřeh na Moravě
* Olomouc, ĉefstacidomo
* Hranice na Moravě
* Ostrava - Svinov
* Ostrava, ĉefstacidomo
* Ostrava - Stodolní
* Havířov

De duono de decembro 2013 estas entute 10 konektoj inter Prago kaj Ostrava. Nove estas haltoj en jenaj urboj:
* Prago, ĉefstacidomo
* Praha - Libeň
* Pardubice, ĉefstacidomo-
* Česká Třebová
* Zábřeh na Moravě
* Olomouc, ĉefstacidomo
* Hranice na Moravě
* Ostrava - Svinov
* Ostrava, ĉefstacidomo
* Ostrava - Stodolní
* Havířov
Trajnoj de Regiojet estas en kategorio InterCity. Kompare kun ĉefa konkurenculo České dráhy kaj ilia plej rapida oferto je tiu ĉi linio per Elektra trajnkompleto 680 la trajnoj estas malpli rapidaj (la vetur-tempo inter praga ĉefstacidomo kaj ĉefstacidomo en Ostrava estas 3 horoj kaj 5 minutoj per Elektra trajnkompleto 680 kaj 3 horoj kaj 41 minutoj en kazo de trajno de RegioJet). Krom tio RegioJet decidiĝis uzi lokomotivon kun vagonoj, ne trajnkompleton, kvankam origine oni planis aĉeti Siemens Desiro ML.
Por vojaĝo oni ĉiam bezonas bileton menditan por konkreta konekto (bileto funkcias samtempe kiel lokbileto).

#### Inter Prago kaj Zlín 
RegioJet ofertas al klientoj ankaŭ konekton de Prago al Zlín. Kompare kun antaŭaj jaroj ne temas pri direkta konekto per buso, sed pri konekto per buso inter Zlín kaj Olomouc - en Olomouc devas vojaĝantoj ŝanĝi al trajno. RegioJet ofertas per tiu ĉi kombinacio de buso kaj trajno favoran vojaĝtempon - 3 horoj kaj 48 minutoj.

#### Vendado de biletoj 
RegioJet ofertas je siaj interretaj paĝoj elektronikan aĉeton de bileto. La 14-an de aprilo 2011 RegioJet malfermis je ĉefstacidomo en Prago sian vendejon kaj komencis de tiu tago vendi biletojn de Deutsche Bahn (tio funkcias tiel, ke la kliento ne bezonas pagi per karto, sed povas simple pagi surloke por interreta bileto). La 13-an de aprilo 2012 prezentis Student Agency novajn automatojn, per kiuj klientoj povos aĉeti biletojn por sama prezo kiel per interreto (ĉar oni povas aĉeti biletojn ankaŭ en vendejo, sed la bileto estas iom pli kosta ol bileto aĉetita per interreto). En estonteco devus esti tiuj ĉi aŭtomatoj ankaŭ en aĉetgalerioj.

#### Vagonoj por Ĉeĥio 
##### Vagonoj de ÖBB 
eta|dekstra|250ra|Detalo de interioro de kupeo por 4 homoj
eta|248x248px|Kupeo de iama dua klaso
RegioJet mendis vagonojn de kompanio Astra Vagoane Călători de Arad, sed tiuj aperos maljam dum jaro 2012, por komenco RegioJet decidiĝis aĉeti vagonojn de ÖBB - eta|dekstra|Vagono Ampz - interioro|250ra*Ampz*, kiu en Aŭstrio estas vagono de la unua klaso (parte estas tiu ĉi vagono grandspaca kaj parte estas en ĝi 4 kupeoj, kiuj estas en Aŭstrio krompagendaj (kaj en ĉiu kupeo povas vojaĝi 4 homoj)) kaj *ABmz* kun 8 kupeoj (de tio 4 estis dua klaso ĉiam por 6 homoj, 4 estis unua klaso ĉiam por 6 homoj, sed RegioJet ofertas saman prezon por kupeo de la dua kaj unua klaso en tiu ĉi vagono). RegioJet ja decidiĝis tiujn vagonojn, mem jam modernajn kaj kvalitajn, iom plibonigi, ekzemple tiel, ke oni dum vizito de necesejo aŭdas muzikon.
De la 25-a de julio RegioJet uzas novajn vagonojn aĉetitaj de ÖBB - ASmz, kiuj havas du partojn: kupeoj por kvar homoj kaj grandspacon, en kiu homoj havas labortablojn por pli facila laboro kun iliaj porteblaj komputiloj. Nove oni povas ankaŭ uzi unu komputilon kun printilo. Ankaŭ en tiun ĉi vagonon oni devas rezervi lokbileton.

##### Vagonoj de SBB 
En aprilo 2012 RegioJet subskribis kontrakton kun Svisaj Federaciaj Fervojoj pri aĉetado de 12 vagonoj de la unua klaso (tipo *Am*). En majo 2012 RegioJet planas tiujn ĉi vagonojn transporti al Ĉeĥio, poste ilin modernigi kaj uzi je linio inter Prago kaj Ostrava.

#### Lokomotivoj 
RegioJet decidiĝis aĉeti de itala kompanio Ferrovie Nord Milano 9 lokomotivojn 163.

#### Servoj en trajnoj 
* Senpaga gazeto
* Senpaga botelo de akvo
* Ebleco mendi suŝion, torton, vinon, bieron, senalkoholaĵon ks.
* Senpaga itala kafo Illy
* Senpaga nigra kafo aŭ menta teo por klientoj, kiuj vojaĝas de Prago al Ostrava aŭ male (ne eblas mendi en kazo, ke oni uzas trajnon nur en parto de linio)
* Senpaga sendrata interreto
* Kontaktingoj por porteblaj komputiloj
* Senpaga ekonomia gazeto en klaso *BUSINESS*
* Senpaga botelo de Aloo vera
* Senpaga franca teo *Dammann *en klaso *BUSINESS*

#### Kontrolo de biletoj en trajno 
Standarde la vojaĝanto ne bezonas montri sian bileton por konkreta loko, sed la stevardo (stevardino) kontrolas en portebla komputileto, se je iu konkreta loko ne sidas iu homo, kiu ne pagis bileton por tiu ĉi parto de vojaĝo kaj tiu ĉi loko do apartenas al neniu aŭ al iu alia vojaĝanto.

#### De la 11-a decembro 2011 
RegioJet planis origine en duono de decembro havi naŭ trajnojn tage inter Prago kaj Havířov kaj reen, sed poste kompanio decidiĝis, ke estos nur kvin trajnoj inter Prago kaj Havířov kaj reen, de tio unu konekto estos internacia kun jenaj haltoj: Český Těšín, Třinec (haltoj en Ĉeĥio), Čadca kaj Žilina (haltoj en Slovakio).
eta|237x237px|Trajno Bombardier Talent en Bratislava

### Persona transporto en Slovakio 
De la 4-a de marto 2012 RegioJet ofertas trajnan konekton inter Bratislava tra Dunajská Streda kaj Komárno. Por tiu ĉi linio RegioJet uzas trajnkompleton Bombardier Talent.
Post unuaj tri semajnoj kompanio anoncis, ke iliajn trajnojn uzis pli ol 100 mil da vojaĝantoj.

La 7-an de oktobro RegioJet la unuan fojon ekuzis Siemens Desiro trajnojn.

### Tarifo 
Komence RegioJet ne dividis prezojn laŭ vagonoj. Por sama prezo oni povis vojaĝi en kupeo por ses homoj (kiu estis antaŭe dua klaso), sed ankaŭ en kupeo por kvar homoj. De la 21-a de februaro 2013 RegioJet komencis doni rabaton al klientoj, kiuj decidis uzi kupeojn de iama dua klaso.

De la 2-a de septembro 2013 RegioJet ŝanĝis la sistemon de biletoj - prezoj estas en tri niveloj laŭ elektita loko. Plej luksa kupeo por kvar homoj estas kategorio *BUSINESS* kaj estas ankaŭ plej multekosta. Meze multekosta estas grandspaco en vagono Ampz - kategorio *RELAX*. Plej malmultekosta estas bileto estas por kupeoj por ses homoj (jam sen divido, ĉu temas pri origine unua aŭ dua klasoj).

Modelo de biletoj, kiuj diferencas laŭ la tago de aĉeto kaj tempo de vojaĝo, ja daŭre ekzistas.

## Planoj 
Inter planoj estas ankaŭ oferti konekton je linio inter Bratislava kaj Košice. Hodiaŭa linio inter Prago kaj Havířov devus esti plilongigita en jaro 2012 al Košice.
La 29-an de septembro 2011 RegioJet ofertis al ministerio pri transporto trafiki duonon de EuroCity kaj InterCity trajnoj inter Prago tra Brno al Břeclav. Samtempe RegioJet en tiu tempo komencis diskuti kun Deutsche Bahn pri trafikado de trajnoj inter Prago kaj Berlino kaj Hamburg. Tiun ĉi oferton ja ministro pri transporto rifuzis kun argumento, ke RegioJet devus trafiki je tiu ĉi linio ankaŭ internaciajn EuroCity trajnojn de Germanio tra Ĉeĥio al Aŭstrio.

Meze de aprilo 2014 kompanio anoncis trafiki trajnojn je linio Bratislava - Košice de decembro 2014.

## Kritiko 
En oktobro 2011 eksministro pri transporto Vít Bárta kritikis RegioJet, ke kompanio uzas du lokomotivojn anstataŭ unu, ne havas vagonon de la unua klaso kaj mankas mendeblaj varmaj manĝoj.

## Václav Klaus en trajno de kompanio RegioJet 
La 6-an de decembro uzis trajnon de kompanio RegioJet por sia vojaĝo de Prago al Ostrava prezidanto de Ĉeĥio Václav Klaus.

## Referencoj 
## Vidu ankaŭ 
* Fervoja trafiko en Ĉeĥio
* České dráhy
* LEO Express

## Eksteraj ligiloj 
* Oficiala paĝo de la kompanio

Kategorio:Ĉeĥaj firmaoj
Kategorio:Fervojaj kompanioj en Ĉeĥio
Kategorio:Fervojaj kompanioj en Slovakio‎